Spania a debutat la Concursul Muzical Eurovision în 1961, terminând pe locul 9. Începând cu 1999, Spania este una dintre țările „Big Five” și, ca urmare, participă automat în finală, fiind unul dintre cei mai mari sponsori financiari ai concursului. Spania a câștigat de două ori concursul: în anul 1968 cu melodia „La, la, la” interpretată de Massiel și în 1969 cu „Vivo cantando”, alături de alte trei țări participante, Olanda, Regatul Unit și Franța, toate clasându-se pe prima poziție cu 18 puncte.